|  |
| --- |
| *1-қосымша* |

 **«Үздік авторлық бағдарлама» республикалық конкурсының облыстық кезеңін өткізу ережесі**

1. **Жалпы ережелер**

1. «Үздік авторлық бағдарлама» облыстық конкурсын(бұдан әрі - Конкурс) Павлодар облысының білім беру басқармасының Білім беруді дамытудың инновациялық орталығы (бұдан әрі – ББДИО) өткізеді.

2. Конкурс білім беру мазмұнын жетілдіруді насихаттауға арналған.

2. **Конкурстың мақсаты мен міндеттері**

3. Конкурстың мақсаты - пәндер бойынша таңдау курстарын, арнайы курстар, элективті курстар, оқу пәндерінің авторлық бағдарламаларын әзірлейтін үздік педагогтердің озық авторлық тәжірибесін анықтау және тарату болып табылады.

4. Конкурстың негізгі міндеттері:

- педагогтың шығармашылық әлеуетін анықтау және қолдау;

- білім беру практикасында өзінің жеке әзірлемелерін қолдану және пайдалану мүмкіндігін ұсыну;

- озық педагогикалық тәжірибені тарату;

- шығармашылық қызмет нәтижелерімен, педагогикалық идеялармен және жобалармен алмасу.

3. **Конкурсқа қатысушылар**

5. Конкурсқа педагогикалық өтілі 5 жылдан кем емес, аталмыш конкурсқа соңғы үш жыл ішінде қатыспаған, мектепке дейінгі, жалпы білім беретін, мамандандырылған және арнайы білім беру ұйымдарының, қосымша білім беру, жетім балалар мен ата-анасының қамқорлығынсыз қалған балаларға арналған білім беру ұйымдарының педагогтері, басшылар, басшылардың орынбасарлары, әдіскерлер, оқу-әдістемелік орталықтарының, қосымша білім беру орталықтарының әдіскерлері қатыса алады.

**Командалық жүмыстар қарастырылмайды.** **Конкурсқа бұдан бұрын қорғалған авторлық жұмыстар қатыстырылмайды.**

**4.** **Конкурстың мазмұны мен өткізу нысандары**

6. Конкурсқа келесідей авторлық бағдарламалар ұсынылады: элективті курстар, қолданбалы курстар, таңдау бойынша курстар, арнайы курстар.

7. Авторлық бағдарлама элементтері:

- бастапқы (титулдық) бет;

- рецензия (кемінде **3 рецензия** (олардың бірі ғылыми қызметкердің 1, тәжірибелі-мұғалімдердің рецензиялары 2);

- түсіндірме жазба;

- оқу-тақырыптық жоспар;

- авторлық бағдарламаның мазмұны;

- авторлық бағдарлама;

- әдістемелік қамтамасыз ету.

- педагогтің жазбаша жұмысының түпнұсқалығын тексеруден өткенін растайтын білім беру мекемесі басшысының қолы қойылған құжат (плагиатқа қарсы онлайн сервистердің кемінде 80%). Егер педагогтің жазбаша жұмысының өзіндік ерекшелігі 80%-дан кем болса, e-portfolio электрондық порталында конкурсқа қатысуға өтінім қабылданбайды.

Басты бетте:

* заңды құжатына сай білім беру ұйымының атауы;
* бағдарлама авторының тегі, аты, әкесінің аты (жеке куәлікке сәйкес), лауазымы;
* авторлық бағдарламаның атауы;
* авторлық бағдарламаның әзірленген жылы.

Бағдарламаның түсіндірме жазбасы:

* бағыттылығы;
* жаңалығы, өзектілігі, педагогикалық мақсаттылығы;
* мақсаты мен міндеті;
* ерекшеліктері;
* күтілетін нәтижелері және оларды тексеру әдістері.

Авторлық бағдарламаның мазмұны:

Авторлық бағдарламаның мазмұнына қосу қажет:

* оқу-тақырыптық жоспар, бөлімдер және тақырыптар тізімі; теориялық және тәжірибелік сабақтарға бөлінген әрбір тақырыпқа арналған сағаттар саны.

Авторлық бағдарламасының мазмұны тақырыптың қысқаша сипаттамасы арқылы ашылады (теория және тәжірибе).

Авторлық бағдарламаның әдістемелік қамтамасыз етілуі:

* сипаттамасы;
* тақырып бойынша жоспарланған сабақ түрлері (ойын, саяхат, байқау, конференция т.б.);
* оқу-тәрбие үдерісін ұйымдастыру әдістері мен тәсілдері, дидактикалық материалдар, сабақтың техникалық жабдықталуы;
* әр тақырып немесе бөлімнен кейін қорытындысын шығару түрлері.

8. Рәсімдеуге қойылатын талаптар:

* форматы – А4, мәтіндік редакторы - MS Word; шрифті - Times New Roman, шрифттің өлшемі -14, жиегі – барлық жағынан 2 см., жол аралық интервал – 1-1,5, бағыты кітапша, тасымалсыз.

9. Конкурсты өткізудің төмендегідей кезеңдері мен мерзімдері белгіленді:

I кезең – аудан/қала (**2023 ж, сәуір);**

II кезең - облыстық **(2023 ж, мамыр).**

ІІI кезең – қорғау кезені **2023 жылғы 24 мамырда** оффлайн форматта өткізіледі.

10. Конкурстың I және II кезеңдері жергілікті жерде белгіленген тәртіпке сәйкес өткізіледі.

11. Конкурсқа әрбір ауданнан әр түрлі пәндер бойынша аудандық конкурстың жеңімпаздары мен жүлдегерлерінің авторлық бағдарламаларыжолданады.

12. Қалалық және аудандық кезеңдердің жүлдегерлері **Е-портфолио** арқылы өтінім, хаттама облыстық кезеңге жүктейді.

13. Конкурсқа қатысушыларды іс сапарға жіберу жөніндегі шығыстар білім бөлімдерінің, білім беру ұйымдарының, демеушілердің тиісті органдарына жүктеледі.

14. Конкурстардың ұйымдастырушылары әкімдіктер, білім беруді басқару ұйымдар, демеушілер бола алады.

5. **Конкурстың ұйымдастыру комитеті**

15. Конкурсты ұйымдастыру және өткізу үшін ұйымдастыру комитеті құрылады, оның міндеттеріне барлық аймақтық ұйымдастыру комитеттерінің қызметтерін үйлестіру, Конкурс кезеңдерін өткізуде келісілген іс-әрекеттерді іске асыру, конкурсқа ұсынылған материалдарды бағалау өлшемдерін әзірлеу кіреді.

16. Ұйымдастыру комитеті конкурсты өткізу тәртібін, нысандарын, орны мен өткізу мерзімін анықтайды, қатысушылар тізімін және қазылар алқасының құрамын бекітеді.

17. Ұйымдастыру комитетінің құрамына Павлодар облысының білім беру басқармасының Білім беруді дамытудың инновациялық орталығы өкілдері кіреді.

18. Ұйымдастыру комитетінің шешімі тізімдік құрамының жартысынан көбі дауыс берген жағдайда қабылданған болып есептеледі.

19. Ұйымдастыру комитетінің шешімі төраға мен хатшының қолы қойылған хаттамамен рәсімделеді.

6. Конкурстың қазылар алқасы

20. Әрбір кезеңде қазылар алқасы құрылады. Қазылар алқасының құрамын және оның жұмыс істеу тәртібін жергілікті жердегі ұйымдастырушылар бекітеді.

21. Өңіріміздің алдыңғы қатарлы педагогикалық ЖОО-ның қызметкерлері, өнер, мәдениет және ғылым қайраткерлері, жаңашыл-педагогтер Конкурстың қазылар алқасының мүшелері бола алады.

22. Қазылар алқасы Конкурсқа ұсынылған жұмыстардың авторлық жобалардың келесідей бағалау өлшемдеріне (критерий) сәйкес сараптамасын (экспертиза) жасайды: педагогикалық мақсаттылығы, мақсаты мен міндеті, өзектілігі, жаңалығы, авторлық бағдарламаның ерекшелігі, күтілетін нәтижесі мен оларды тексеру нәтижесі.

7. **Құжаттарды ұйымдастыру комитетіне ұсыну тәртібі**

23. Конкурсқа қатысу үшін:

- тіркеу нысанына сәйкес қатысушы туралы мәліметтерді көрсете отырып, **Е-Portfolio** электрондық порталында тіркелген өтінімдер, хаттама.

- конкурстық материалдар (электрондық форматта **Е-Portfolio** электрондық порталына бұлтты деректер қоймасына сілтемелер түрінде жүктеледі (бетбелгі - қосымша еркін нысан).

24. Конкурстық материалдар рецензияланбайды, қайтарылмайды.

8. Конкурс жеңімпаздарын марапаттау

27. Қазылар алқасы үздік авторлық жұмыстарды анықтайды бағыттар бойынша:

I орын - 1 авторлық жұмыс;

II орын - 2 авторлық жұмыс;

III орын - 3 авторлық жұмыс.

28. Конкурстың жеңімпаздары мен жүлдегерлері Павлодар облысы Білім беру басқармасының I, II, III дәрежелі дипломдарымен марапатталады.

29. Қазылар алқасының I орын үшін сараптамалық бағасы – 98-100% (20,5-21 балл), II орын – 83-97% (17,5-20 балл), III орын – 77-82% (16-17,2 балл) құрайды.

30. Қазылар алқасының сараптамалық бағалауынан 70-76 % (14,7-16,9 балл) жинаған қатысушыларға сертификаттар беріледі.

31. Конкурс құрылтайшылары, демеушілер мен басқа да ұйымдар конкурс жеңімпаздары мен лауреаттарына жеке өзіндік сыйлықтарды табыстай алады.

|  |
| --- |
| *2-қосымша* |

 **«Үздік авторлық бағдарлама» облыстық конкурсына**

**өтінім**

|  |  |  |  |  |  |  |
| --- | --- | --- | --- | --- | --- | --- |
| **№** | **Қатысушының Т.А.Ә. (толық)** | **Аудан/****қала** | **Жұмыс орны** | **Лауазымы** | **Авторлық бағдарламаның атауы *(бағытын белгілеу)*** | **Байланыс құралы****( телефон, email)** |
|  |  |  |  |  |  |  |